
బెంగళూరు : పని వేళల్లో మొబైల్ ఫోన్లను వాడవద్దని తన సిబ్బందికి కర్ణాటక హైకోర్టు ఆదేశించింది. తాత్కాలిక ప్రధాన న్యాయమూర్తి జస్టిస్ హెచ్ జీ రమేశ్ గత నెల 30న ఈ మేరకు ఓ సర్క్యులర్ జారీ చేశారు. వ్యక్తిగత ప్రయోజనాల కోసం మొబైల్ ఫోన్లను వాడటం వల్ల అత్యంత విలువైన కార్యాలయపు పని సమయం వృథా అవుతోందని పేర్కొన్నారు. అంతేకాకుండా ఇతర సిబ్బందికి కూడా ఇబ్బందికరంగా ఉంటోందని, పని మీద ధ్యాస పెట్టడానికి వీలవడం లేదని తెలిపారు. ఈ ఆదేశాలను పాటించకపోతే తీవ్ర పరిణామాలు ఉంటాయని హెచ్చరించారు.

bengaluru : pani velallo mobail fonlanu vaadavaddani tana sibbandiki karnaataka hycortu aadesinchindi. taatkaalika pradhaana nyaayamuurti justis hehch jee ramesh gatha nela 30na ee meraku oo sarkyular jaarii chesaru. vyaktigata prayojanaala kosam mobail fonlanu vaadatam valla atyanta viluvaina kaaryaalayapu pani samayam vruthaa avutondani perkonnaru. antekakunda itara sibbandiki kuudaa ibbandikaramgaa untondani, pani meeda dhyasa pettadaaniki veelavadam ledani telipaaru. ee aadesaalanu paatinchakapothe teevra parinaamaalu untaayani heccharinchaaru.